
	Prezentul document este întocmit în conformitate cu prevederile Ordonanței de Urgenţă nr.109/2011 privind guvernanţa corporativă a întreprinderilor publice, modificată şi aprobată prin Legea nr.111/2016 pentru aprobarea OUG nr.109/2011 privind guvernanţa corporativă a întreprinderilor publice, precum şi Hotărârea Guvernului nr.722/2016 pentru aprobarea Normelor metodologice de aplicare a unor prevederi din OUG nr.109/2011 privind guvernanţa corporativă a întreprinderilor publice.
 Această scrisoare reprezintă un document cu statut orientativ, care exprimă așteptările autorității publice tutelare, Consiliul Local Avrig, în ceea ce privește gospodărirea durabilă și funcțională a fondului forestier, precum și buna guvernare a regiei autonome locale Ocolul Silvic Izvorul Florii RA.
”Scrisoarea de aşteptări, care face parte din setul de documente obligatorii cu care începe procesul de selecţie a membrilor consiliului şi directorilor/membrilor directoratului pentru întreprinderile publice,” este un ”document de lucru care conţine performanţele aşteptate de la organele de administrare şi conducere şi politica acţionariatului privind administrarea şi conducerea întreprinderii publice”.[footnoteRef:1]Pe baza scrisorii de așteptări, candidații aflați pe lista scurtă redactează o declarație de intenție. Obiectivele pe termen scurt, mediu şi lung ale întreprinderii publice cuprinse în scrisoarea de aşteptări stau la baza stabilirii criteriilor specifice de selecţie a candidaţilor aflaţi în lista scurtă. [1:  Art. 1, Anexa 1c  din Normele metodologice pentru stabilirea criteriilor de selecţie, de întocmire a listei scurte de până la 5 candidaţi pentru fiecare post, a clasamentului acestora, a procedurii privind numirile finale, precum şi a altor măsuri necesare implementării prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice din 28.09.2016.
] 

Regia Publică Ocolul Silvic Izvorul Florii R.A. este organizată în baza:
1) Hotărârii nr. 99/29.09.2005 a Consiliului Local Avrig , privind reorganizarea Serviciului Public Ocolul Silvic ”Izvorul Florii” Avrig, în Regie Publică Locală Ocolul Silvic Izvorul Florii R.A.;
2) Hotărârii nr. 27/2017 a Consiliului Local Avrig, privind numirea membrilor Consiliului de Administrație ;
3) H.G. nr 109/2011 cu modificările și completările ulterioare; 
4) Ordinului nr 904/2010, privind procedura de constituire și autorizarea ocoalelor silvice și atribuțiile acestora ;
5) Hotărârii nr. 483/2006 privind atribuțiile ocoalelor silvice de stat și a celor constituite ca structuri proprii, a obligațiilor ce revin deținătorilor de păduri, în vederea respectării regimului silvic;
6) Legii nr. 46/2008- Codul Silvic actualizat si modificat prin includerea modificarilor si completarilor aduse de : legea 227/2015; legea 133/2015; legea 232/2016;legea 175/2017; legea112/2018; legea 230/2018;
Sediul social al regiei este situat în str. Horea, nr. 8, Avrig, jud. Sibiu, având cod unic de înregistrare 18490657 și nr. de înregistrare la Registrul Comerțului J32/385/16.03.2006.
Capitalul social este de 6000 de lei și este divizat în 600 de părți sociale, în valoare de 10 lei fiecare parte socială.Aportul asociaților la constituirea capitalului social și la părțile sociale este structurat astfel:
· Consiliul Local al orașului Avrig  -   5760 lei    -  576 părți sociale;
· Consiliul Local al comunei Apold -    240 lei    -    24 părți sociale. 
Regia publică locală Ocolul Silvic Izvorul Florii   R.A. , administrează în regim silvic , conform legislației specifice în vigoare, suprafaţa de fond forestier, proprietatea oraşului Avrig, si a comunei Apold, conform documentelor de proprietate. Structura silvică are ca obiect de activitate aplicarea strategiei naţionale şi locale în domeniul siviculturii , precum şi gospodărirea în regim silvic a fondului forestier pe care îl administrează.  RPL Ocolul Silvic Izvorul Florii  R.A. , acţionează pentru apărarea , conservarea şi dezvoltarea durabilă a fondului forestier, precum şi gospodărirea fondului de vânătoare şi pescuit (daca acestea vor face obiectul de administrare a ocolului) , conform legii , valorificată prin acte şi fapte de comerţ produsele specifice fondului forestier , precum şi alte produse în condiţii de eficienţă economică , conform prevederilor legale. 
 Obiectul principal de activitate : 
0210 Silvicultură şi  alte activități forestiere . 
 Obiectul secundar de activitate: 
0220    Exploatarea forestieră;
	0111
	  Cultivarea cerealelor (exclusiv orez), plantelor leguminoase și a plantelor producătoare de  semințe oleaginoase;

	0113
	Cultivarea legumelor și a pepenilor, a rădăcinoaselor și tuberculilor;

	0119
	Cultivarea altor plante din culturi nepermanente;

	0125
	Cultivarea fructelor arbuștilor fructiferi, căpșunilor, nuciferilor și a altor pomi fructiferi;

	0128
	Cultivarea condimentelor, plantelor aromatice, medicinale și a plantelor de uz farmaceutic

	0129
	Cultivarea altor plante permanente;

	0130
	Cultivarea plantelor pentru înmulțire;

	0164
	Pregătirea semințelor;

	0230
	Colectarea produselor forestiere nelemnoase din flora spontana;

	0240
	Activități de servicii anexe silviculturii;

	1622
	Fabricarea parchetului asamblat în panouri;

	1623
	Fabricarea altor elemente de dulgherie și tâmplărie, pentru construcții;

	1629
	Fabricarea altor produse din lemn; fabricarea articolelor din plută, paie și din alte materiale vegetale împletite;

	3299
	Fabricarea altor produse manufacturiere n.c.a.;

	3319
	Repararea altor echipamente;

	4120
	Lucrări de construcții a clădirilor rezidențiale și nerezidențiale;

	4212
4213 
	Lucrări de construcții a căilor ferate de suprafață și subterane;
Construcția de poduri și tuneluri;

	4221
	  Lucrări de construcții a proiectelor utilitare pentru fluide;

	4222
	  Lucrări de construcții a proiectelor utilitare pentru electricitate și telecomunicații;

	4299
	 Lucrări de construcții a altor proiecte inginerești n.c.a.;

	4311
	  Lucrări de demolare a construcțiilor;

	4312
	  Lucrări de pregatire a terenului;

	4332
4391
	  Lucrări de tâmplărie și dulgherie; 
	4391
	Lucrari de învelitori, șarpante și terase la construcții;




	4399
	  Alte lucrări speciale de construcții n.c.a.;

	4613
	  Intermedieri în comerțul cu material lemnos și materiale de construcții;

	4671
	  Comerț cu ridicata al combustibililor solizi, lichizi și gazoși și al produselor derivate;

	4673
	  Comerț cu ridicata al materialului lemnos și a materialelor de construcție și echipamentelor    sanitare;

	4690
	  Comerț cu ridicata nespecializat;

	4711
	  Comerț cu amanuntul în magazine nespecializate, cu vânzare predominantă de produse  alimentare, băuturi și tutun;

	4799
	  Comerț cu amănuntul efectuat în afara magazinelor, standurilor, chioșcurilor și piețelor;

	4941
	  Transporturi rutiere de mărfuri;

	4942
	  Servicii de mutare;

	5210
	  Depozitări;

	5221
	  Activități de servicii anexe pentru transporturi terestre;

	5520
	  Facilități de cazare pentru vacanțe și perioade de scurta durată;

	5590
	  Alte servicii de cazare;

	5621
	  Activități de alimentație (catering) pentru evenimente;

	5629
	  Alte servicii de alimentație n.c.a.;

	5920
	  Activități de realizare a înregistrărilor audio și activități de editare muzicala

	6399
	  Alte activitati de servicii informaționale n.c.a;

	7410
	  Activități de design specializat;

	7490
	  Alte activități profesionale, stiințifice și tehnice n.c.a.;

	7712
	  Activităti de închiriere și leasing cu autovehicule rutiere grele;

	7739
	  Activități de închiriere și leasing cu alte masini, echipamente și bunuri tangibile n.c.a.

	7740
	  Leasing cu bunuri intangibile (exclusiv financiare);

	8230
	  Activități de organizare a expozițiilor, târgurilor și congreselor;

	8291
	  Activități ale agențiilor de colectare și a birourilor (oficiilor) de raportare a creditului

	8299
	  Alte activități de servicii suport pentru întreprinderi n.c.a.;

	8551
	  Învățământ în domeniul sportiv și recreațional;

	9609
	  Alte activități de servicii n.c.a.;

Autoritățile publice tutelare ale RPL Ocolul Silvic Izvorul Florii RA rămân angajate la obiectivele bugetare și de politică publică ale Guvernului, precum sunt ele menționate în strategiile sectoriale, în programul de guvernare, respectiv menținerea deficitului bugetar asumat de România, reducerea arieratelor întreprinderilor publice.
Pe de altă parte, tot în domeniul strategiei guvernamentale, în România dezvoltarea rurală este prioritară, iar contribuția pădurii în sensul acestei dezvoltări este extrem de importantă prin furnizarea de locuri de muncă. Guvernul României recunoaște sectorul forestier ca domeniu de interes strategic în țara noastră. În acest sens, în perspectiva anilor viitori, sectorul forestier trebuie să cunoască o dezvoltare competitivă adecvată.
Strategia guvernamentală are la bază un obiectiv general, și anume: dezvoltarea durabilă a sectorului forestier, în scopul creșterii calității vieții și asigurării necesităților prezente și viitoare ale societății, în context european.
	             Prin  strategia  locală în domeniul  în care  acționează regia autonomă, autoritatea publică tutelară urmărește ca prin Ocolul Silvic Izvorul Florii R.A., să se asigure o bună gospodărire a fondului forestier pe care-l deține, cu respectarea prevederilor pachetului de legi și acte normative ce compun Regimul Silvic, asigurarea, prin acte comerciale, a economiei naționale cu masă lemnoasă și alte produse și servicii specific silviculturii, precum și asigurarea, în măsura posibilităților, a masei lemnoase necesare pentru încălzirea locuințelor și a altor obiective din subordinea Consiliului Local. De asemenea, ca element integrant al sistemului de angajamente ale României la nivel european, regia trebuie să urmărească implementarea sistemului Due Diligence privind masa lemnoasă și să respecte legislația în domeniul ariilor protejate.

[bookmark: _Toc19083734]Viziunea
Ocolul Silvic Izvorul Florii R.A. are ca scop gospodărirea unitară a fondului forestier, în vederea creșterii contribuției pădurilor la îmbunătățirea condițiilor de mediu și a valorificării superioare a materialului lemnos rezultat, a lemnului pentru incalzirea locuintelor și a altor produse și servicii cu specific silvic si nu numai.
[bookmark: _Toc19083735]Declarația de misiune
Gospodărirea fondului forestier, definit conform Legii nr. 46/2008 - Codul Silvic cu modificarile si completarile ulterioare, proprietatea publică și/sau privată a entităților asociate în cadrul regiei, precum și asigurarea administrării sau a serviciilor silvice pe bază de contract pentru terenurile cu vegetație forestieră aparținând altor proprietari care nu sunt membrii ai regiei.  R.P.L Ocolul Silvic Izvorul Florii R.A. aplică strategia națională și locală în domeniul silviculturii pentru pădurile pe care le primește în administrare pe bază de contract și acționează pentru apărarea, conservarea și dezvoltarea durabilă a fondului forestier, pentru recoltarea și valorificarea produselor specifice fondului forestier, potrivit prevederilor legale în vigoare, în condiții de eficiență economică, exercitând atribuții de serviciu public cu specific silvic. 
[bookmark: _Toc19083736]Obiective strategice
	            Ținând cont de condițiile staționale și de vegetație, de prevederile amenajamentelor silvice în vigoare, de legislația în domeniu, de condițiile sociale și economice, obiectivele pe termen lung pentru îndeplinirea misiunii Regiei Autonome Ocolul Silvic Izvorul Florii RA, sunt:
· Asigurarea permanenței pădurii, respectiv a polifuncționalității acesteia, prin aplicarea
tratamentelor bazate pe regenerare naturală în cea mai mare parte;
· Realizarea regenerării integrale a suprafețelor parcurse cu tăieri de regenerare, asigurarea densității optime a arboretelor, promovarea cu precădere a regenerărilor naturale și a speciilor autohtone valoroase;
· Realizarea unor arborete corespunzătoare funcțiilor social – economice atribuite și condițiilor staționale, prin aplicarea corespunzătoare a lucrărilor de îngrijire și conducere a arboretelor;
· Asigurarea stării favorabile de conservare a habitatelor și a speciilor de importanță comunitară din cadrul suprafețelor suprapuse cu siturile Natura 2000;
· Asigurarea integrității fondului forestier aflat în administrare prin pază permanent, în vederea evitării sustragerilor de material lemnos, distrugerilor de arbori și puieți, în vederea evitării aparitiei de incendii,si a pășunatului abuziv în fondul forestier;
· Asigurarea unei stări fitosanitare corespunzătoare a pădurilor, plantațiilor și culturilor silvice , prin efectuarea la timp a lucrarilor silvice de degajari,curatiri,rarituri si intretinere a arboretelor prin extragerea produselor de igienă și produselor accidentale, prin măsuri de identificare și prognoză a insectelor și a agenților fitopatogeni, precum și prin combaterea promptă a acestora pe cât posibil pe cale biologică sau integrată;
· Asigurarea aprovizionării populației locale cu material lemnos pentru construcții și pentru încălzirea locuințelor;
· Preluarea în gestiune a drumurilor forestiere care străbat suprafața de fond forestier aflat în administrare, în vederea intretinerii ,refacerii și modernizării acestora, pentru asigurarea condițiilor optime de transport a materialelor lemnoase și de acces în caz de intervenții;
· Asigurarea trasabilității lemnului prin adoptarea unui sistem ―due-diligence eficient, în vederea armonizării cu legislația UE;
· Completarea bazei materiale în vederea realizării lucrărilor de îngrijire și conducere a arboretelor, de combatere a dăunătorilor pădurii, de stingere a incendiilor, ș.a;
· Conștientizarea permanentă a populației asupra necesității protejării pădurii și asupra beneficiilor habitatelor forestiere;
  -  Adaptarea continuă la noile metode și tehnologii de lucru în domeniul silviculturii, precum și utilizarea unor sisteme informaționale moderne;
 	           Obiectivele pe termen scurt pentru Regia Autonomă Ocolul Silvic Izvorul Florii R.A, le reprezintă consolidarea structurilor de conducere și control, executive și neexecutive, definirea unor instrumente administrative capabile să asigure eficiența funcționării sale și cresterea capacității operaționale.
            Pentru realizarea acestor misiuni și obiective strategice, organele de administrare și conducere ale regiei sunt: 
a) Consiliul de Administrație;
b) Șeful de ocol.
Consiliul de Administrație al Ocolului Silvic Izorul Florii  R.A. este numit, in condițiile prevăzute de lege, prin acte administrative ale entităților asociate în cadrul regiei, în conformitate cu prevederile actului constitutiv al ocolului.
Consiliul de Administraţie este însărcinat cu îndeplinirea tuturor actelor necesare şi utile pentru realizarea obiectului de activitate al regiei autonome.  
   	Consiliul de administraţie are următoarele atribuţii de bază:  
   a) numeşte şi revocă directorii (seful de ocol) şi stabileşte remuneraţia acestora (acestuia)  
   b) analizează şi aprobă planul de administrare elaborat în colaborare cu directorii (seful de ocol) în acord cu scrisoarea de aşteptări şi cu declaraţiile de intenţie;  
   c) negociază indicatorii de performanţă financiari şi nefinanciari cu autoritatea publică tutelară;  
   d) asigură integritatea şi funcţionalitatea sistemelor de raportare contabilă şi financiară, precum şi realizarea planificării financiare;  
   e) verifică funcţionarea sistemului de control intern sau managerial;  
   f) monitorizează şi evaluează performanţa directorilor (sefului de ocol)  
   g) întocmeşte raportul semestrial privind activitatea regiei autonome, pe care îl prezintă autorităţii publice tutelare;  
   h) monitorizează şi gestionează potenţialele conflicte de interese de la nivelul organelor de administrare şi conducere; 
   i) supervizează sistemul de transparenţă şi de comunicare;  
   j) monitorizează eficacitatea practicilor de guvernanţă corporativă ale regiei autonome;  
   k) raportează lunar autorităţii publice tutelare modul de îndeplinire a indicatorilor de performanţă financiari şi nefinanciari, anexă la contractul de mandat, precum şi alte date şi informaţii de interes pentru autoritatea publică tutelară, la solicitarea acesteia.  
Șeful de ocol este responsabil cu luarea tuturor măsurilor aferente conducerii regiei autonome, în limitele obiectului de activitate al acesteia şi cu respectarea competenţelor exclusive rezervate de lege Consiliului de Administraţie. Trimestrial, șeful de ocol va întocmi un raport cu privire la activitatea de conducere executivă şi cu privire la evoluţia regiei, care va fi comunicat Consiliului de Administraţie. Anual, șeful de ocol întocmește un raport cu privire la remuneraţii şi alte avantaje acordate administratorilor , pe care îl prezintă autorităţii publice tutelare.   

Potrivit legislației în vigoare, cel puțin 50% din profitul net generat de către regie se virează autorității tutelare, 40% poate rămâne la dispoziția regiei pentru investiții, iar 10% constituie fondul de participare a angajaților la profitul obținut. Procentele exacte se stabilesc anual de către autoritatea tutelară, odată cu aprobarea situațiilor financiare anuale. Investițiile întreprinse de regie trebuie să urmărească conservarea patrimoniului dat în administrare și în limita posibilităților, dezvoltarea acesteia. 

[bookmark: _Toc19083738] Deziderate privind comunicarea

 	            Consiliul de Administrație și șeful de ocol vor întocmi și comunica rapoarte privind activitatea regiei potrivit reglementărilor în vigoare. Orice deviere de la indicatorii de performanță stabiliți trebuie notificată autorității publice tutelare în cel mai scurt timp posibil, de îndată ce organele de administrare și conducere ale întreprinderii publice determină că o astfel de deviere este foarte probabilă.

În ceea ce privește calitatea serviciilor și a produselor, regia va respecta prevederile legale aplicabile în domeniu. În acest sens, indicatorii nefinanciari asumați de Consiliul de Administrație prin componenta de administrare a planului de administrare și prin contractele de mandat, vor viza suprafețele pentru asigurarea puieților forestieri necesari împăduririi, evaluarea masei lemnoase, suprafețele parcurse cu lucrări de îngrijire a arboretelor tinere. 

[bookmark: _Toc19083740]Etica, integritatea și guvernanța corporativă 

Consiliul de Administratie va asigura existența unui cod etic care să exprime angajamentele și responsabilitățile de natură etică, cu privire la conducerea afacerilor și a activităților. Consiliul de Administrație va respecta obligațiile ce-i revin potrivit OUG nr. 109/2011. 
Administratorii au următoarele competențe și obligații:
· De denunțare a conflictelor de interese, definite conform legislației în vigoareși conform reglementărilor interne ale regiei;
· De tratare cu discreție a informațiilor cu caracter confidential, astfel încât regia, autoritatea publică tutelară , să nu fie prejudiciați ca urmare a comportamentului neprofesionist și indiscret al administratorilor.

[bookmark: _Toc19083741]Așteptări privind cheltuielile de capital, reducerea cheltuielilor și alte aspecte ale afacerii 

În domeniul financiar, regia este obligată să respecte prevederile legii privind aprobarea bugetului de venituri și cheltuieli și ale altor acte normative cu impact în domeniu. Consiliul de Administrație trebuie să-și asume, prin componenta de administrare a planului de administrare și prin contractele de mandat, indicatori financiari care să reflecte performanța și buna situare pe piață a regiei, după cum urmează: profitul brut, cheltuieli la 1000 lei venituri, rata profitului și să urmarească recuperarea creanțelor și rambursarea datoriilor.
În exercitarea atribuțiilor sale, Consiliul de Administrație colaborează, direct sau prin reprezentanți, cu autoritățile locale și naționale competente în domeniul de activitate al regiei. Consiliul de Administrație este răspunzător, în limita legii, pe perioada mandatului, de asigurarea și implementarea măsurilor necesare, în vederea îndeplinirii de către regie a așteptărilor autorității publice tutelare.
Așteptările autorității publice tutelare privind dezvoltarea Regiei Autonome Ocolul Silvic   Izvorul Florii RA sunt:
[bookmark: _Toc19083742] Gestionare eficientă  
- Gestionarea durabilă a pădurilor astfel încât acestea să își amelioreze biodiversitatea, productivitatea, capacitatea de regenerare, vitalitatea, sănătatea, în aşa fel încât să asigure, în prezent şi în viitor, capacitatea de a exercita permanent funcţiile multiple ecologice, economice si sociale, la nivel local, fără a creea prejudicii altor ecosisteme. 
- Adoptarea şi aplicarea măsurilor necesare pentru păstrarea şi dezvoltarea fondului forestier. 
[bookmark: _Toc19083743] Modernizare şi extindere 
- Atragerea de fonduri şi investiţii pentru mărirea fondului forestier. Împădurirea terenurilor degradate, refacerea unor suprafeţe de pădure cu consistenţă redusă, intretinerea  si refacerea infrastructurii drumurilor forestiere; 
- Valorificarea superioară a tuturor resurselor pădurilor din administrare, în conformitate cu prevederile amenajamentului silvic şi legislaţiei în vigoare. 
- Îmbunătăţirea serviciilor din punct de vedere al calităţii prin dezvoltarea tehnologiilor existente şi introducerea de tehnologii noi. 
[bookmark: _Toc19083744]Competenţa profesională 
- Creşterea eficienţei generale a Regiei Autonome Ocolul Silvic Izvorul FloriiRA prin corectă dimensionare, informare şi motivare a personalului ; 
-   Instruirea permanentă a personalului pentru creşterea gradului de profesionalism.;
- Crearea unui mediu favorabil învăţării şi sprijinirea angajaţilor în a-şi dezvolta capacitatea de a folosi tehnici şi proceduri moderne de lucru, prin oferirea de oportunităţi materiale şi de training. Se dorește de la membrii Consiliului de Administratie, experiență și capacitate de documentare care să aducă Regia Autonoma Ocolul Silvic Izvorul Florii RA  la un nivel al dotărilor și resurselor (umane și logistice) capabile să răspundă nevoilor determinate de piață și legislația în domeniu.
[bookmark: _Toc19083745]Politica de investiţii aplicabilă Regiei Autonome Ocolul Silvic Izvorul Florii RA    
  
- În cadrul Regiei Autonome Ocolul Silvic Izvorul Florii RA , finanţarea şi realizarea investiţiilor se fac cu respectarea prevederilor legale în vigoare prin iniţierea, fundamentarea, promovarea şi aprobarea investiţiilor, ţinând cont de principiul promovării rentabilităţii şi eficienţei economice, de necesitatea achiziţiei şi realizării de investiţii specifice domeniului silvic; menţinerea şi dezvoltarea investiţiilor începute sau aflate în derulare; respectarea legislaţiei în vigoare privind achiziţiile publice. 
- Politica de investiţii aplicabilă Regiei Autonome Ocolul Silvic IzvorulFlorii R.A. , este una de continuare a politicii investiţionale curente, în scopul atingerii obiectivelor strategice pe termen scurt, mediu şi lung. 
- Investiţiile efectuate până în prezent şi cele ce urmează a fi realizate, respectiv cele cu specific silvic, precum și cele necesare bunei desfasurari a activității, au avut şi vor avea ca sursa de finanţare o parte din veniturile obţinute în anul curent, precum şi o parte din profitul aferent anilor precedent , in cazul in care au ramas fonduri pentru investitii necheltuite.
Activitatea personalului silvic angajat al Ocolului Silvic Izvorul Florii R.A este controlată, sub aspectul regimului silvic, de personalul de control tehnic si silvic al autorității publice central care răspunde de silvicultură și al Autorității Naționale de Control, prin structurile aflate în subordinea acestora. 
[bookmark: _Toc19083746]Comunicare și raportare

Autoritatea publică tutelară se angajează la întărirea răspunderii strategice, la îmbunătățirea gestionării activelor companiei și la clarificarea așteptărilor cu privire la întrepinderea publică. Aceste priorități sunt posibile prin îmbunătățirea comunicării bidirecționale între administratori și acționari, pentru a sprijini o alegere a așteptărilor acționarilor, a priorităților guvernamentale, a nivelurilor de responsabilitate și a alinierii  cu prioritățile strategice ale regiei. 
Ca atare, este important ca ambele niveluri să se țină reciproc informate cu privire la orice aspecte  cu impact material asupra regiei și/sau asupra intereselor acționarilor, inclusiv informații cu privire la riscurile referitoare la îndeplinirea planurilor de administrare.
Consiliul va redacta, transmite și publica rapoarte semestriale și anuale cu privire la îndeplinirea indicatorilor de performanță  a Consiliului de Administrare. Guvernul poate solicita și alte raportări de la întreprindere, cu justa informare a celorlalți acționari, pentru a evita dezvăluirea exclusivă.
[bookmark: _Toc19083747]Remunerație

Sistemul de remunerare și stimulare a administratorilor și conducerii executive este de asemenea natură încât să ducă la creșterea valorii regiei. Remunerația șefului de ocol va fi rezonabilă în raport cu alte companii similare. De asemenea, ne așteptăm la o legătură directă între performanța companiei și remunerația acordata.



Întocmit,
Structura de guvernanță corporativă
Inspector Ianoș Simona Gabriela, Compartiment APMPA
Auditor Florea Maria, Compartiment audit

